Fin placering tæt på Peterskirken. Der er lidt langt at gå til de ældre områder af byen omkring Pantheon og Trastevere, men til prisen er det en meget fornem placering.
Lejligheden har tre fine værelser med hver deres badeværelse (afløbet i det ene badeværelse er lidt sart og vandet har svært ved at løbe ud, men det går). Vi boede en familie på 10, hvilket fungerede fint - vi havde booket alle 3 værelser.
Køkkenet var ok, vi kunne ikke sidde alle 10 at spise på en gang, så vi spiste lidt forskudt. Generelt kunne køkkenet godt bruge en opgradering ift. udstyr. Særligt var udvalget af gryder, pander og fade ikke særlig stort og pladerne til ovnen passede ikke, hvilket gjorde tilberedning af aftensmad lidt svær - men vi klarede os.
Det var rigtig dejligt med vaskemaskine så vi kunne vaske tøj og altan til tørring af tøjet.
Overordnet set et fint sted til prisen og vil godt kunne anbefale det.
Mvh Mette